టీడీపీ మాజీ ఎమ్మెల్యే కాగిత వెంకట్రావు గుండెపోటుతో కన్నుమూత
29-04-2021 Thu 15:08
గత కొన్నిరోజులుగా అనారోగ్యంతో బాధపడుతున్న కాగిత
మచిలీపట్నంలో చికిత్స
మెరుగైన చికిత్స కోసం విజయవాడ తరలింపు
చికిత్స పొందుతుండగా గుండెపోటు
కృష్ణా జిల్లా పెడన మాజీ ఎమ్మెల్యే కాగిత వెంకట్రావు గుండెపోటుతో కన్నుమూశారు. ఆయన వయసు 71 సంవత్సరాలు. గత కొన్నిరోజులుగా కాగిత వెంకట్రావు అనారోగ్యంతో బాధపడుతున్నారు. మచిలీపట్నంలో చికిత్స పొందుతున్న ఆయనను మెరుగైన వైద్యం కోసం విజయవాడ తరలించగా, అక్కడ చికిత్స పొందుతూ గుండెపోటుకు గురయ్యారు. కాగిత వెంకట్రావు స్వగ్రామం నాగేశ్వరరావు పేట. అక్కడే ఆయన అంత్యక్రియలు నిర్వహించనున్నారు. ఆయనకు ఓ కుమారుడు, కుమార్తె ఉన్నారు. కుమారుడు కాగిత కృష్ణప్రసాద్ రాజకీయ వారసత్వం అందుకోగా, కుమార్తె వైద్య నిపుణురాలు.
కాగిత వెంకట్రావు మృతి పట్ల టీడీపీ అధినేత చంద్రబాబు, పార్టీ జాతీయ ప్రధాన కార్యదర్శి నారా లోకేశ్ దిగ్భ్రాంతి వ్యక్తం చేశారు. బీసీల అభ్యున్నతి కోసం ఎంతో కృషి చేసిన వెంకట్రావు మరణం పార్టీకి తీరని లోటు అని, ఆయన కుటుంబ సభ్యులకు ప్రగాఢ సానుభూతి తెలుపుకుంటున్నానని చంద్రబాబు పేర్కొన్నారు.
లోకేశ్ స్పందిస్తూ.... కాగిత వెంకట్రావు టీటీడీ మాజీ చైర్మన్ గానూ విశేష సేవలందించారని, తెలుగుదేశం పార్టీకి వెన్నెముకలా నిలిచారని కొనియాడారు. వెనుకబడిన తరగతులకు చెందిన నేతగా బడుగు, బలహీన వర్గాల అభ్యున్నతి కోసం ఆయన కృషి చిరస్మరణీయం అని కీర్తించారు.
tdp maji emmelye kaagita venkatrao gundepotutho kannumuta
29-04-2021 Thu 15:08
gatha konnirojulugaa anaarogyamtho baadhapadutunna kaagita
machilipatnamlo chikitsa
merugaina chikitsa kosam vijayavada taralimpu
chikitsa pondutundagaa gundepotu
krishna jilla pedana maji emmelye kaagita venkatrao gundepotutho kannumuusaaru. aayana vayasu 71 samvatsaraalu. gatha konnirojulugaa kaagita venkatrao anaarogyamtho baadhapadutunnaaru. machilipatnamlo chikitsa pondutunna aayananu merugaina vaidyam kosam vijayavada taralinchagaa, akkada chikitsa pondutuu gundepotuku gurayyaru. kaagita venkatrao swagraamam nageshwararao peta. akkade aayana antyakriyalu nirvahinchanunnaaru. aayanaku oo kumarudu, kumarte unnaaru. kumarudu kaagita krishnaprasad rajakeeya vaarasatvam andukogaa, kumarte vaidya nipunuraalu.
kaagita venkatrao mruti patla tdp adhinetha chandrababu, party jaateeya pradhaana kaaryadarsi nara lokesh digbhranti vyaktam chesaru. beeseela abhyunnati kosam entho krushi chesina venkatrao maranam paarteeki teerani lotu ani, aayana kutumba sabhyulaku pragaada saanubhooti telupukuntunnaanani chandrababu perkonnaru.
lokesh spandistuu.... kaagita venkatrao ttd maji chairman gaanuu visesha sevalandinchaarani, telugudesam paarteeki vennemukala nilichaarani koniyaadaaru. venukabadina taragatulaku chendina nethagaa badugu, balaheena vargala abhyunnati kosam aayana krushi chirasmaraneeyam ani keertinchaaru.